als_Latn dik_Latn sag_Latn
Fernando Alonso nuk do të largohet nga Ferrari por do të fitoj për së paku edhe një sezon.
Pavarësisht interesit publik të shfaqur nga McLaren dhe sezonit të dobët që po kalon me skuderinë italiane këtë sezon. Piloti spanjoll u transferua nga Renault në vitin 2007 te McLaren si fitues i dy botërorëve, por u rikthye tek ish-skuadra e tij një vit më pas krisjes së marrëdhënieve mes tij dhe Luis Hamilton si shok skuadre në radhët e “Woking”. Pas dy edicioneve i ulur në njëvendëshen e Renault, 32-vjeçari nga Oviedo do të bashkohej me Ferrarin në Formula 1 në 2009- n. Që prej asaj kohe, ai është vlerësuar si një nga pilotët më të mirë në qarkullim, por është përballur me supremacinë e Red Bullit prej katër sezoneve radhazi dhe së fundmi nga dyshja e Mercedesit. Si rezultat i një performance zhgënjyese, emri i tij është përfolur gjerësisht për një rikthim të mundshëm te McLaren, por Alonso e ka hedhur poshtë një lajm të tillë duke konfirmuar qëndrimin edhe në 2015-n. “Nuk është qëllimi im në këtë moment për të lëvizur. Unë dua të fitoj këtu dhe ta përfundoj këtë mision që kemi filluar disa vite më parë, – tha ai në një intervistë ekskluzive për “Sky Sports News” në prag të “Grand Prix”-it të Italisë. – Që prej verës së kaluar është folur shumë, por nga goja ime kurrë nuk është përmendur se do të iki nga Ferrari apo ndonjë fjalë e thënë se do t’i bashkohem një skuadre tjetër. Ka pasur shumë spekulime, që nuk më shqetësojnë shumë veçse kanë krijuar pak tension dhe stres. Por gjithashtu kam arsye të ndihem krenar dhe i lumtur që ekipet më të mira shfaqin interes”. Javën e kaluar, drejtuesi i Ferrarit, Marko Matiaçi, njoftoi se Alonso dhe shoku i skuadrës, Kimi Raikonen, një ish-pilot i McLaren do të jenë pjesë e Maranelos edhe për sezonin 2015.
Administrata Tatimore e Kosovës ka pritur sot në takim përfaqësuesit e Shoqatës së...
Shumë vende të botës i janë bashkuar aksionit të Federatës Botërore të Hemofilisë (Ëorld...
als_Latn als_Latn als_Latn als_Latn